คุมฟินันซ่า3เดือนใส่ทุนพันล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

มั่นใจผู้ซื้อรายใหม่อยากถือหุ้น
แก้ปัญหาการเงินสู่ภาวะปกติโพสต์ทูเดย์ — บอร์ดฟินันซ่าชุดใหม่ เผยนักลงทุนสนใจฟินันซ่าประกันชีวิตเพียบ หลังใบอนุญาตมีมูลค่ากว่า 500 ล้านบาท
น.ส.สุภา ปิยะจิตติ ประธานคณะกรรมการควบคุม บริษัท ฟินันซ่าประกันชีวิต เปิดเผยว่า เมื่อวันที่ 26 เม.ย. 2553 ได้มีการประชุมคณะกรรมการและผู้บริหารของบริษัท ฟินันซ่าแล้ว โดยวางกรอบการทำงานเพื่อแก้ไขปัญหาให้เสร็จภายใน 3 เดือน ซึ่งต้องหาผู้ร่วมทุนรายใหม่ให้ได้ และต้องใส่เงินเพิ่มทุนอีก 1,000 ล้านบาท เพื่อให้มีเงินกองทุนครบตามที่กฎหมายกำหนดสำนำงานคณะกรรมการกำกับและส่งเสริมการประกอบธุรกิจประกันภัย(คปภ.)ซึ่งขณะนี้อยู่ต่ำกว่าเกณฑ์มีเงินกองทุนเพียง 959 ล้านบาท เท่านั้น
ทั้งนี้ การหาผู้ร่วมทุนรายใหม่จะเน้นนักลงทุนทั่วไปที่สนใจธุรกิจประกัน ซึ่งที่ผ่านมาก็มีนักลงทุนจำนวนมากสนใจที่จะเข้าซื้อกิจการของบริษัท แต่ถูกกดราคามากเกินไป จึงเจรจาไม่สำเร็จ ซึ่งคณะกรรมการควบคุมมั่นใจว่าจะหาผู้ร่วมทุนรายใหม่ได้ เนื่องจากใบประกอบธุรกิจประกันชีวิตมีมูลค่าถึง 500 ล้านบาท และก็ไม่มีและทางสำนักงานคณะกรรมการกำกับและส่งเสริมการประกอบธุรกิจประกันภัย( คปภ.) ไม่การการออกใบอนุญาตรายใหม่อีกแล้ว ทำให้ใบประกอบธุรกิจประกันชีวิตของไทยมีความต้องการจากนักลงทุนต่างประเทศจำนวนมาก
 
สำหรับแนวทางที่บริษัท ฟินันซ่า ที่จะขอให้ธนาคารอิสลามแห่งประเทศไทยเข้ามาใส่เงินเพิ่มทุนนั้นคงเป็นไปไม่ได้ เนื่องจากผิดหลักเกณฑ์การลงทุนของธนาคารอิสลามที่ไม่หาผลประโยชน์จากดอกเบี้ย ส่วนจะให้ธนาคารรัฐแห่งอื่นมาใส่เงินเพิ่มทุนให้ ตอนนี้ถือว่าไม่ใช่ทางเลือกอันดับต้นๆ เพราะเชื่อว่าจะมีนักลงทุนจากต่างประเทศเข้ามาลงทุน
ทั้งนี้ ทงนกรรมการควบคุมบริษัท ยังได้มีคำสั่งห้ามกรรมการชุดเดิมหยุดการบริหารงานทั้งหมด และได้มีการแต่งตั้ง นายสุจินต์ พงษ์ศักดิ์ ที่ปรึกษาสมาคมประกันชีวิตไทย เป็นกรรมการผู้จัดการชั่วคราวระหว่างบริษัทถูกควบคุม
สำหรับการดำเนินการกิจการของบริษัท ได้มีคำสั่งห้ามให้มีการขายประกันชีวิตรายใหม่ให้กับลูกค้า ส่วนตัวแทนที่ฝ่าฝืนคำสั่งขายประกันไปก่อนหน้านี้ทั้งที่ คปภ. มีคำสั่งห้าม ก็จะถูกดำเนินการเอาผิดโดนปรับ แต่กรรมธรรม์ที่ทำไว้ของลูกค้าถือว่ามีผลถูกต้องตามกฎหมาย
สำหรับเรื่องการรับชำระเบี้ยหรือการจ่ายค่าสินไหมให้กับลูกค้านั้นยังเป็นไปตามปกติ เนื่องจากบริษัทยังไม่ได้มีปัญหาเรื่องสภาพคล่อง เพียงแต่ของลูกค้าก็ดำเนินการได้ตามปกติ ร่วมถึงการจ่ายค่าเสียหายให้กับลูกค้าตามที่ทำประกันไว้ก็ได้เหมือนเดิมทุกประการ ส่วนการชำระหนี้ให้กับเจ้านี้ทางบริษัทก็มีสภาพคล่องที่จะดำเนินการจ่ายได้ไม่มีปัญหา ในส่วนของพนักงานยังได้รับเงินเดือน ห้ามขายประกันรายใหม่